CELEX: 32017R0182
Language: da
Date: 2017-01-27 00:00:00
Title: Kommissionens gennemførelsesforordning (EU) 2017/182 af 27. januar 2017 om tarifering af visse varer i den kombinerede nomenklatur

3.2.2017   
               
               
                  DA
               
               
                  Den Europæiske Unions Tidende
               
               
                  L 29/13
               
            KOMMISSIONENS GENNEMFØRELSESFORORDNING (EU) 2017/182
      af 27. januar 2017
      om tarifering af visse varer i den kombinerede nomenklatur
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
      ud fra følgende betragtninger:
      
                  (1)
               
               
                  For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
               
            
                  (2)
               
               
                  Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
               
            
                  (3)
               
               
                  Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
               
            
                  (4)
               
               
                  Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
               
            
                  (5)
               
               
                  Foranstaltningerne i denne forordning er i overensstemmelse med udtalelse fra Toldkodeksudvalget —
               
            VEDTAGET DENNE FORORDNING:
      Artikel 1
      De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
      Artikel 2
      Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 27. januar 2017.
         
            
               På Kommissionens vegne
            
            
               For formanden
            
            Stephen QUEST
            
               Generaldirektør
            
            
               Generaldirektoratet for Beskatning og Toldunion
            
         
      
      
         (1)  EUT L 269 af 10.10.2013, s. 1.
      
         (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
         BILAG
         
                     Varebeskrivelse
                  
                  
                     Tarifering (KN-kode)
                  
                  
                     Begrundelse
                  
               
                     (1)
                  
                  
                     (2)
                  
                  
                     (3)
                  
               
                     Varer (såkaldte »tommelfingergreb til en spilcontroller til konsolspil«), der måler ca. 20 mm i diameter og 6 mm i højden, og som er fremstillet af elastisk silikone (plast) med en skridsikker overflade. De er forsynet med en selvklæbende aluminiumprofil, der er skåret til efter spilcontrolleren.
                     Grebene anvendes som hætter til joystickene på spilcontrolleren.
                     Tommelfingergrebene har til formål at beskytte spilcontrolleren mod sved og slitage som følge af intensiv brug og via deres skridsikre overflade at forhindre, at fingrene glider af controlleren.
                     Se billedet (*1)
                     
                  
                  
                     3926 90 97 
                  
                  
                     Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 3926 , 3926 90  og 3926 90 97 .
                     Tommelfingergrebene øger blot spilcontrollerens funktionalitet. Der er således hverken tale om, at de gør spilcontrolleren egnet til at udføre et bestemt arbejde, at de øger dens anvendelsesmuligheder, eller at de sætter den i stand til at udføre et særligt arbejde i forbindelse med spilcontrollerens eller spilkonsollens hovedfunktion (se sag C-152/10, Unomedical, ECLI:EU:C:2011:402, præmis 13, 29 og 38).
                     Tarifering under pos. 9504  som tilbehør til videospilkonsoller og -maskiner er derfor udelukket.
                     Varen skal derfor tariferes efter materialets beskaffenhed (plast) under KN-kode 3926 90 97  som andre varer af plast.
                  
               
            (*1)  Billedet er kun vejledende.